Citroën Xantia

Citroën Xantia on Citroënin vuosina 1993–2001 valmistama ylemmän keskiluokan automalli. Aluksi esiteltiin vain liftback-malli Berline, ja vuonna 1995 esiteltiin farmarimalli Break. Citroën Xantian edeltäjä oli Citroën BX, ja seuraajaksi tuli Citroën C5. Xantian ulkomuodon suunnitteli italialainen Bertone.

Xantiaa valmistettiin Ranskassa vuoteen 2001 asti, jolloin Citroën julkaisi uuden C5-malliston. Iranilainen SAIPA valmisti Citroën Xantiaa vuoteen 2010 saakka.

Vuoden 1997 Euro NCAP -kolaritestistä Xantia sai tulokseksi ainoastaan yksi ja puoli tähteä viidestä. Kuljettaja altistui sivutörmäystestissä hengenvaarallisille vammoille.

Tekniset tiedot 

Xantiassa käytettiin Citroënin kuuluisaa kaasu-nestejousitusta. Vuonna 1998 Xantia sai faceliftin ja sen keula muuttui pyöreämmäksi. V6-moottori tuli valikoimiin vuonna 1997 ja farmarimalliin faceliftin yhteydessä vuonna 1998. Xantiasta valmistetussa Activa-mallissa oli aktiivinen kallistuksenestojärjestelmä, joka esti auton ”nojaamisen” ulospäin kaartaessa.

Mitat

Berline 
Pituus: 4 440 mm
Leveys: 1 755 mm
Korkeus: 1 380 mm
Akseliväli: 2 740 mm
Raideleveys: 1 482 mm edessä, 1 442 mm takana.
Omamassa: 1 250–1 350 kg
Tavaratila: 480 l
Polttoainesäiliö: 65 l

Moottorit

Bensiinimoottorit 
Kaikki moottorit, kolmen litran V6-moottoria lukuun ottamatta, olivat nelisylinterisiä rivimoottoreita.

Dieselmoottorit 
Kaikki dieselmoottorit olivat nelisylinterisiä rivimoottoreita.

Lähteet

Aiheesta muualla 

Automobile Citroen ry, Xantia-jaos
Xantia World
Activa Club de France

Xantia
D-segmentin autot
1990-luvun autot
2000-vuosikymmenen autot